Halle Bailey mun fara með hlutverk Ariel , hafmeyjunnar sem dreymir um að vera manneskja . Þá mun Melissa McCarthy leika frænku hennar , Úrsúlu . Ráðning Bailey hefur valdið miklum usla og hafa margir lýst yfir óánægju sinni á Twitter undir millumerkinu #NotMyAriel . Umræðan snýst aðallega um húðlit Bailey en hún er dökk á hörund . Í teiknimyndinni , sem kom út árið 1989 , er hafmeyjan skjannahvít . „ Ég hlusta ekki á þessar neikvæðnisraddir , þetta hlutverk er stærra en bara ég , ” sagði Bailey um lætin vegna ráðningar hennar . Rob Marshall mun leikstýra endurgerðinni en hann hefur leikstýrt myndum á borð við Into the Woods , Mary Poppins endurgerðinni og Chicago . Þá mun David Magee skrifa handritið . Hann skrifaði meðal annars handrit Mary Poppins , Life of Pi og Finding Neverland .